EkBass/fiwiki-20250220-pages-articles huggingface dataset:
Jalmari Virtanen

Jalmari Virtanen (8. tammikuuta 1889 Padasjoki – 2. huhtikuuta 1939 Kotlas, Neuvostoliitto) oli suomalaissyntyinen Venäjällä ja Neuvostoliitossa sekä ajoittain Suomessa asunut työmies ja runoilija. ==Kirjallinen tyyli== Virtanen kirjoitti poliittisia pamfletteja, runoja ja kertomuksia, joita julkaistiin työväenlehdissä, osan niistä eli vuoteen 1922 nimellä Juho Joutsen. Virtasta pidettiin toisinaan herkkänä lyyrikkona, mutta esimerkiksi Hilda Tihlä arvosteli häntä taiteellisesta mauttomuudesta, "kirveen jäljestä". ==Elämä== Virtanen muutti 13-vuotiaana Suomesta Venäjälle, jossa hän työskenteli pietarilaisessa terästehtaassa. Vuonna 1905 Virtanen osallistui vallankumoukselliseen toimintaan ja lakkoliikkeisiin, minkä seurauksena hän menetti työpaikkansa. Jouduttuaan useita kertoja pidätetyksi hän poistui 1906 Pietarista ja kierteli sitten eri puolilla Venäjää ja Suomessa. Vuosina 1910–1916 Virtanen oli asemamiehenä Kälviällä. Hän oli perustamassa Kälviän työväenyhdistystä 1909 ja toimi yhdistyksen sihteerinä. Hän palasi Venäjälle 1916. Vallankumouksen jälkeen Virtanen muutti Neuvosto-Karjalaan 1921. Hän käynnisti 1922 Petroskoissa suomenkielisen harrastajakirjoittajille tarkoitetun kirjallisuuskerhon ja perusti vuonna 1927 suomenkielisen Soihtu- kirjallisuuslehden. Virtanen johti Karjalan proletaarikirjailijoiden seuraa yli kymmenen vuotta. 1930-luvun alussa Virtanen vaikutti myös kirjailijaliitossa toimineessa Suomen Kommunistisen Puolueen tukiryhmässä. Virtanen joutui Stalinin puhdistusten uhriksi. Hänet pidätettiin vuonna 1937, julistettiin tuholaiseksi ja hänen tuotantonsa hävitettiin. Jalmari Virtanen kuoli 1939 pakkotyövankina Kotlasin vankiasemalla. == Teokset == * Työn lomassa 1930 * Valittuja runoja 1956 == Lähteet == * Karjalan suomenkieliset kirjailijat: Jalmari Virtanen (1889–1939) (Archive.org) * Vanhoja kuvia Kälviältä-kuvagalleria: Asemamies Jalmari Virtanen * Vladimir Mashin: 50 vuotta Jalmari Virtasen runoilijauran alkamisesta. Karjalan neuvostokirjallisuuden luojia, Punalippu 3/1956, 86–90 (Archive.org) Arkistoitu sivu, Archive.is ===Viitteet=== ==Kirjallisuutta== * Jalmari Virtanen kolmekymmentä vuotta runoilijana : ainehistoa selostajille. Petroskoi : Kirja 1936 (Sisältää:M. Gorjkin esipuhe Jalmari Virtasen runokokoelmaan "Työn lomassa" / M. Gorjkij . Karjalan kansan runoilija / F. Ivatshev, J. Olesitsh, M. Tshumandrin, K. Erlich . Olen elossa ja elämäni on iloista : vastaus fasistisille valehtelijoille / Jalmari Virtanen . Jalmari Virtanen : elämäkerrallisia tietoja . Erillisinä kirjoina julaistuja Jalmari Virtasen tuotteita . Sävellyksiä Jalmari Virtasen runoihin. Kirjallisen iltaman ainehistoluettelo.) Luokka:Venäjän suomenkieliset kirjailijat Luokka:Vuonna 1889 syntyneet Luokka:Vuonna 1939 kuolleet Luokka:Pietarinsuomalaiset henkilöt Luokka:Neuvostoliitonsuomalaiset henkilöt Luokka:SKP:ssä (1918–1990) vaikuttaneet henkilöt Luokka:Stalinin vainoissa kuolleet
Darren Aronofsky

Darren Aronofsky (s. 12. helmikuuta 1969 Brooklyn, New York) on yhdysvaltalainen elokuvaohjaaja, käsikirjoittaja ja tuottaja. Hänen elokuviensa ominaispiirteitä ovat muun muassa surrealismi, melodramaattisuus, häiritsevä sisältö sekä psykologisuus. ==Elämä ja ura== Darren Aronofsky syntyi vuonna 1969 Brooklynissa New Yorkissa konservatiivijuutalaiseen opettajaperheeseen. Hän arvosti nuorena yhtäältä Spielbergin ja Lucasin varhaisia suosikkielokuvia ja toisaalta myös vaihtoehtoisia ja nuorekkaita elokuvantekijöitä kuten Spike Leetä ja Jim Jarmuschia. Aronofsky opiskeli Harvardissa tavallista elokuvaa ja animaatioelokuvan teoriaa ja valmistui vuonna 1991. Hän kävi vuoden ajan American Film Institute Conservatory -elokuvakoulua ja ohjasi joukon lyhytelokuvia. Hänen ensimmäinen pitkä elokuvansa oli Pi, mustavalkoinen elokuva matemaatikosta, joka etsii maailman salaisuuksia numeroiden kautta. Aronofsky sai elokuvasta parhaan ohjauksen palkinnon Sundancen elokuvajuhlilla 1998. Aronofskyn toinen elokuva, Unelmien sielunmessu (2000) on visuaalisesti radikaali kuvaus riippuvuudesta. Elokuva sai kriitikoilta hyvän vastaanoton ja oli myös kohtalainen kaupallinen menestys. Sen jälkeen Aronofskylta pyydettiin seuraavan Batman-elokuvan käsikirjoitus. Tuottajat pitivät sitä liian väkivaltaisena, mutta tarina toimi Christopher Nolanin ohjaaman Batman Begins (2005) -elokuvan pohjana. Aronofskyn seuraava ohjaus oli The Fountain (2006), joka kertoo useita elämiä tuhannen vuoden aikana elävästä miehestä. Elokuva sai kultainen leijona -ehdokkuuden Venetsian elokuvajuhlilla. Seuraava ohjaus The Wrestler – painija (2008) kertoo ikääntyvästä painijasta ja merkitsi Aronofskyn paluuta arvostetuksi ohjaajaksi. Psykologinen kauhuelokuva Black Swan (2010) toi Aronofskylle Oscar-ehdokkuuden parhaasta ohjauksesta. Aronofskyn seuraava ohjaus oli raamatullisesta Nooasta kertova Noah (2014). Hänen uusin ohjaustyönsä on psykologinen kauhuelokuva Mother! (2017). Aronofsky on ympäristöaktivisti ja kuuluu esimerkiksi The Sierra Club Foundation -järjestön johtokuntaan. Hän on saanut aktivismistaan tunnustuksia PETAlta ja Yhdysvaltain Humane Societylta. Aronofsky oli kihloissa näyttelijä Rachel Weiszin kanssa vuosina 2005–2010, ja heillä on yksi yhteinen poika. Sen jälkeen Aronofsky on seurustellut tuottaja Brand-Ann Milbrandtin sekä näyttelijä Jennifer Lawrencen kanssa. == Elokuvat == * Pi, 1998 * Unelmien sielunmessu, 2000 * The Fountain, 2006 * The Wrestler – painija, 2008 * Black Swan, 2010 * Noah, 2014 * Jackie (tuottaja, 2016) * Mother!, 2017 * The Whale, 2022 == Lähteet == == Aiheesta muualla == * * Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat Luokka:Vuonna 1969 syntyneet Luokka:Elävät henkilöt
Michal Smola

Michal Smola (21. joulukuuta 1981) on tšekkiläinen suunnistuksen MM-mitalisti. Hän edustaa kansainvälisellä seuratasolla ruotsalaista Södertälje Nykvarn Orienteriä ja kotimaassaan Zlín-nimistä suunnistusseuraa. Hän myös asuu Zlínissä. Smola on kolminkertainen nuorten maailmanmestari. Tähän asti ainoan aikuisten MM-mitalinsa hän saavutti vuoden 2008 Olomoucin kotikisoissa, voittaen hopeaa keskimatkalla. ==Saavutukset== ===MM-kilpailut=== *2003 28. pitkällä matkalla *2004 31. keskimatkalla ja 17. viestissä *2006 neljäs pitkällä matkalla, 40. keskimatkalla ja viides viestissä *2007 15. sprintissä, 7. pitkällä matkalla ja 9. viestissä *2008 hopeaa keskimatkalla, 13. pitkällä matkalla ja neljäs viestissä ===EM-kilpailut=== *2002 31. keskimatkalla ja 27. pitkällä matkalla *2004 36. keskimatkalla ja 7. viestissä *2006 17. keskimatkalla, 14. pitkällä matkalla ja neljäs viestissä *2008 48. sprintissä, 14. keskimatkalla, 21. pitkällä matkalla ja viides viestissä ===Nuorten MM- kilpailut=== *1999 36. pitkällä matkalla *2000 kultaa keskimatkalla, neljäs pitkällä matkalla ja kultaa viestissä *2001 pronssia keskimatkalla, pronssia pitkällä matkalla ja kultaa viestissä ===Maailmancup=== *2002 79. kokonaispisteissä *2004 38. kokonaispisteissä *2005 23. kokonaispisteissä *2006 9. kokonaispisteissä *2007 14. kokonaispisteissä *2008 18. kokonaispisteissä ==Lähteet== *Michal Smolan profiili World of O Runners- sivustolla Luokka:Tšekkiläiset suunnistajat Luokka:Vuonna 1981 syntyneet Luokka:Elävät henkilöt
Oikeussäännös

Oikeussäännös on oikeusjärjestykseen sisältyvä käsky, kielto tai ohje, jolla oikeusyhteisön jäsenen eli oikeusalamaisen käsketään toimia jotenkin, häntä kielletään toimimasta jotenkin tai hänen sallitaan toimia jotenkin.Otavan iso tietosanakirja, Otava 1963Kielitoimiston sanakirja, Kotimaisten kielten tutkimuskeskus 2006 Oikeussäännös on oikeustieteellinen nimitys, joka eroaa moraalisista säännöistä ja tapanormeista.Nationalencyklopedin, Bokförlaget Bra Böcker 1995 Oikeussäännöksiä julkaistaan julkisen vallan antamissa noudatettaviksi tarkoitetuissa säädöksissä. Säädöksen sisältö voidaan jäsentää useaksi oikeussäännökseksi. Nykyajan lainsäädännössä on tavallista, että oikeussäännöksille annetaan oma otsikko, esimerkiksi rikoslain 28 luvun pykälien otsikkoina on varkaus, törkeä varkaus, näpistys ja niin edelleen.Encyclopædia iuridica fennica, Suomalainen lakimiesyhdistys 1999, osa VII, p. 839–840 ==Katso myös== * Säännös ==Lähteet== Luokka:Yleinen oikeustiede
Herman Schalin

Herman Walentin Schalin (12. tammikuuta 1865 Ilmajoki – 23. helmikuuta 1954) oli suomalainen pianonvirittäjä ja liikemies.H.W. Schalinin rahasto, Sokeain ystävät 2016. Internet Archive, arkistoitu 15.3.2016. Viitattu 27.3.2022. ==Elämä== Herman Schalin syntyi eteläpohjalaisen mökkiläisen pojaksi. Nälkävuonna 1867 hänen äitinsä lapsineen joutuu kulkemaan kerjuulla. Schalin sairastui tulirokkoon kuusivuotiaana ja menetti sen myötä täysin näkönsä 12-vuotiaana. Hän suoritti opintonsa Kuopion sokeainkoulussa, jonne hän sai kotikuntansa myöntämän stipendin, ja valmistui pianonvirittäjäksi 20-vuotiaana erinomaisin arvosanoin. Koulun jälkeen hän muutti Helsinkiin. Schalin teki opintomatkoja Ruotsiin ja Saksaan. Hänen maineensa alkoi levitä ja hän sai huippupianisteilta kutsuja tulla virittämään konserttiflyygeleitä muun muassa Pietariin. Schalin teki yhteistyötä säveltäjä Oskar Merikannon kanssa ja miehet perustivat pianomakasiinin Eteläesplanadille 1885. Merikanto oli toiminnassa mukana kuitenkin vain yhden vuoden. Herman Schalinin liiketoiminta laajeni koko Suomeen, ja hänen asiakkaitaan olivat erityisesti seurakunnat ja niiden kanttorit. Hän vaurastui ja rakennutti kerrostalon Kapteeninkatu 11:een Helsingin Ullanlinnaan. Talon piirsi arkkitehti Usko Nyström, ja se tunnetaan muun muassa 1930-luvulla avatusta ja yhä toimivasta Sea Horse -ravintolasta. Lisäksi Schalinilla oli pari maatilaa sekä viisi muuta kivitaloa, joista kolme Viipurissa. Herman Schalin oli hallitseva persoona kotona ja ystäviensä seurassa. Suurin osa hänen vuokralaisistaan pelkäsi häntä. Suomen sisällissodan aikana Schalinien talossa asusti 23 suojeluskuntalaista. Schalin kuljetti aseita ja patruunoita pitkän turkkinsa suojissa, kukaan ei epäillyt sokeaa miestä. Ankaran Schalinin lapset rohkenivat puhutella isäänsä vasta aikuisiällä toisen maailmansodan jälkeen. Schalin oli kookas ja parrakas, tuttu hahmo useimmille ajan helsinkiläisille. Hän liikkui kadulla yksin kepin avulla. ==Lähteet== *Pihapiiri.fi *Ollila, Kaija & Toppari, Kirsti: Puhvelista Punatulkkuun : Helsingin vanhoja kortteleita, Sanoma Osakeyhtiö 1975, ISBN 951-9134-69-7, sivut 276 ja 277.. ===Viitteet=== Luokka:Suomalaiset liikemiehet Luokka:Vuonna 1865 syntyneet Luokka:Vuonna 1954 kuolleet
Lovesick, Broke & Driftin’

Lovesick, Broke & Driftin’ on Hank Williams III:n toinen studioalbumi, joka julkaistiin 29. tammikuuta 2002. == Kappaleet == # # # # # # # # # # # # # == Muusikot == * Hank Williams III – laulu, akustinen kitara * Jason Brown – kontrabasso * Chris Carmichael – viulu * Billy Gibbons – sähkökitara * Randy Kohrs – dobro * Shawn McWilliams – rummut * Kayton Roberts – steel-kitara * Michael McCanless – viulu (leikattu pois muilta raidoilta, paitsi Atlantic City) http://tvcasualty.com/articles/a_mccan.html == Arvostelut == * AllMusic: AllMusic review == Lähteet == Luokka:Hank Williams III:n albumit Luokka:Vuoden 2002 albumit
HMS Superb (1907)

HMS Superb oli Britannian kuninkaallisen laivaston Bellerophon-luokan taistelulaiva. == Valmistus == Alus tilattiin Armstrong Whitworthin telakalta, missä köli laskettiin 6. helmikuuta 1907. Alus laskettiin vesille 7. marraskuuta ja otettiin palvelukseen 29. maaliskuuta 1909.Conway's s. 23 ==Palvelus== Palvelukseen otettaessa alus liitettiin Kotilaivaston 1. taistelulaivaviirikköön. Ensimmäisen maailmansodan syttyessä se siirrettiin 1. taistelulaivaviirikön mukana Suureen laivastoon (). Vuonna 1915 alus siirrettiin 4. taistelulaivaviirikön lippulaivaksi. Vuonna 1916 Superb otti osaa Skagerrakin taisteluun, jossa se käytti 54 kappaletta 12 tuuman kranaatteja ja siihen ei osuttu yhtään kertaa. Alus muodosti sisaraluksensa HMS Temerairen kanssa osaston, joka liittyi Itäisen Välimeren laivastoon 1918. Aluksesta tehtiin Itäisen Välimeren laivaston lippulaiva ja myöhemmin Mustalla merellä palvelevan laivasto-osaston lippulaiva. Se palasi kotivesille 1919. Superb siirrettiin rauhan teon jälkeen Noran reserviin ja edelleen poistolistalle 26. maaliskuuta 1920. Alus myytiin romutettavaksi vuonna 1922. == Lähteet == * * * === Viitteet === == Aiheesta muualla == Luokka:Bellerophon-luokan taistelulaivat Luokka:Armstrongin valmistamat alukset Luokka:Yhdistyneen kuningaskunnan ensimmäisen maailmansodan taistelulaivat
Likaiset työt

Likaiset työt () oli yhdysvaltalainen tositelevisiosarja, jota juonsi Mike Rowe. Sarjaa esitettiin Discovery Channelilla kahdeksan tuotantokautta vuosina 2003−2012. Sarjassa tutustuttiin erilaisiin ammatteihin, joita yhdisti niiden likaisuus. Työntekijä otti Mike Rowen mukaan apulaisekseen ja näytti hänelle ammattinsa inhottavimmat, vaarallisimmat ja likaisimmat työtehtävät, jotka Rowe joutui hoitamaan. Sarjasta on tehty myös eurooppalainen versio, jonka juontajana on entinen jalkapallomaalivahti Peter Schmeichel. == Lähteet == == Aiheesta muualla == * Sarjan virallinen kotisivu Luokka:Yhdysvaltalaiset televisiosarjat Luokka:Tositelevisiosarjat
François Gonon

François Gonon (23. huhtikuuta 1979) on ranskalainen suunnistaja. Hän voitti urallaan viisi MM-mitalia. Gonon voitti nuorten sarjassa kaksi MM-mitalia; viestistä pronssia 1998 ja viestistä hopeaa 1999. Aikuisten MM- kisadebyytissään vuonna 1999 Skotlannissa Gonon sijoittui viestissä 12. Ensimmäisen MM-mitalinsa hän nappasi niin ikään viestistä, kun hän juoksi toisen osuuden hopeaa voittaneessa joukkueessa Japanin MM-kisoissa 2005. Olomoucin MM-kisoissa 2008 Gonon saavutti myös henkilökohtaisen MM-mitalin, kun oli kolmas pitkällä matkalla häviten kultaa voittaneelle Sveitsin Daniel Hubmannille kaksi minuuttia. Savoien MM-kisoissa 2011 hän saavutti kultaa viestissä ja pronssia pitkällä matkalla. Trentinon MM-kisoissa 2014 hän saavutti pronssia viestissä. Gonon lopetti suunnistusuransa vuonna 2014 ja siirtyi Sveitsin miessuunnistajien maajoukkuevalmentajaksi. ==Saavutukset== ===MM-kilpailut=== *1999 12. viestissä *2001 11. viestissä *2003 hylkäys pitkällä matkalla ja 14. viestissä *2004 7. viestissä *2005 16. keskimatkalla, 12. pitkällä matkalla ja hopeaa viestissä *2006 10. keskimatkalla, kuudes pitkällä matkalla ja 11. viestissä *2007 14. pitkällä matkalla ja kuudes viestissä *2008 pronssia pitkällä matkalla ja hylkäys viestissä *2009 viides keskimatkalla, hylkäys pitkällä matkalla ja 25. viestissä *2010 23. keskimatkalla, neljäs pitkällä matkalla ja 8. viestissä *2011 kuudes keskimatkalla, pronssia pitkällä matkalla ja kultaa viestissä *2012 viides keskimatkalla ja viestissä *2014 19. keskimatkalla, 13. pitkällä matkalla ja pronssia viestissä ===EM-kilpailut=== *2000 21. pitkällä matkalla *2002 22. keskimatkalla, 16. pitkällä matkalla ja 9. viestissä *2004 kuudes viestissä *2006 20. keskimatkalla, 10. pitkällä matkalla ja hopeaa viestissä *2008 38. sprintissä, 15. keskimatkalla ja neljäs viestissä *2012 10. keskimatkalla ja pronssia viestissä ===Avoimet PM-kilpailut=== *2001 38. keskimatkalla ja 60. pitkällä matkalla *2009 18. keskimatkalla, 12. pitkällä matkalla ja neljäs viestissä ===Nuorten MM-kilpailut=== *1996 135. keskimatkalla, 21. pitkällä matkalla ja 13. viestissä *1997 21. pitkällä matkalla ja 14. viestissä *1998 kuudes keskimatkalla, 10. pitkällä matkalla ja pronssia viestissä *1999 hopeaa viestissä ===Maailmancup=== *1998 122. kokonaispisteissä *2000 26. kokonaispisteissä *2002 23. kokonaispisteissä *2004 57. kokonaispisteissä *2005 11. kokonaispisteissä *2006 11. kokonaispisteissä *2007 kuudes kokonaispisteissä *2008 16. kokonaispisteissä *2009 32. kokonaispisteissä *2010 19. kokonaispisteissä *2011 34. kokonaispisteissä *2012 35. kokonaispisteissä ==Lähteet== *François Gononin profiili World of O Runners- sivustolla ===Viitteet=== Luokka:Ranskalaiset suunnistajat Luokka:Vuonna 1979 syntyneet Luokka:Elävät henkilöt
Honda NSX

Honda NSX on Hondan valmistama superauto. Siinä on V6-moottori, jossa on noin 280 hevosvoimaa tehoa. Moottori on sijoitettu kuljettajan taakse, joten auto on keskimoottorinen. NSX:ää valmistettiin vuosina 1990–2005. Auton suunnittelussa olivat mukana muun muassa Ayrton Senna ja Bobby Rahal. NSX oli myös ensimmäinen täysin alumiinikorinen auto. Toisen sukupolven NSX:n valmistus alkoi vuonna 2016. == Tekniset tiedot == * 3,0 V6 (1990–1996), 3,2 V6 (1997–2005) * Teho: 256-280 hv * Massa: 1 180–1 380 kg * Huippunopeus: noin 280 km/h * Kiihtyvyys 0–100 km/h: 5,4–5,7 s == Toinen sukupolvi == Toisen sukupolven NSX esiteltiin Pohjois-Amerikan markkinoille vuonna 2016 nimellä Acura NSX. Elokuussa 2021 Acura ilmoitti, että vuosi 2022 on viimeinen mallille vähäisestä myynnistä johtuen. == Lähteet == == Aiheesta muualla == NSX Luokka:Seulonnan keskeiset artikkelit Luokka:S-segmentin autot Luokka:1990-luvun autot Luokka:2000-vuosikymmenen autot Luokka:2010-luvun autot Luokka:2020-luvun autot
Ignatioksen kirje efesolaisille

Ignatioksen kirje efesolaisille (myös Ignatioksen kirje efesoslaisille; , ) on Ignatios Antiokialaisen kirjoittama kirje, joka oli nimensä mukaisesti osoitettu Efesoksen kaupungin seurakunnalle. Se luetaan apostolisten isien kirjoituksiin.Huttunen, Niko: ”Ignatioksen kirjeet”, ”Ignatioksen kirje Efesoksen kristityille”. Teoksessa Apostoliset isät 2020, s. 63–64.Koskenniemi, Heikki: ”Ignatioksen kirje efesolaisille”. Teoksessa Apostoliset isät 1989, s. 64. == Historia == Ignatios toimi Antiokian piispana Syyriassa 100-luvun alussa. Hänen nimissään on säilynyt 13 kirjettä, joista seitsemän on aitoja. Vähän-Aasian Jooniassa sijainneen Efesoksen kristityille osoitettu kirje on yksi näistä. Ignatios kirjoitti sen Smyrnassa ollessaan vangittuna ja sen vuoksi matkalla Roomaan. Eusebios Kesarealainen mainitsee kirjeen.Eusebios Kesarealainen: Kirkkohistoria III.36.5–6 Myöhemmin kirje esiintyi osana kahta Ignatioksen nimiin laitettua kirjekokoelmaa, pidempää ja lyhyempää kokoelmaa. Lyhyempi kokoelma sisälsi vain seitsemän aitoa kirjettä, ja pidempi kokoelma näiden lisäksi kuusi epäperäistä kirjettä. Lisäksi kirje tunnetaan lyhyestä kokoelmasta tehdystä syyriankielisestä lyhennelmästä, joka löytyi vuonna 1845. == Sisältö == Kirjeessä on 21 lukua ja yhteensä 47 jaetta, ja se on näin Ignatioksen kirjeistä pisin. Ignatios kiittää aluksi seurakuntaa siitä, että heidän piispansa Onesimoksen johtama lähetystö oli käynyt tervehtimässä häntä Syyriassa. Kirjeessään hän myös kehottaa seurakuntaa yksimielisyyteen ja toimimaan kaikessa piispan kanssa yhteisymmärryksessä. Lisäksi hän varoittaa harhaopeista ja antaa ohjeita kristillistä elämää varten sekä kehottaa viettämään jumalanpalvelusta. Kirjeen lopussa Ignatios lupaa kirjoittaa uudelleen, ja pyytää esirukousta itselleen ja Syyrian seurakunnalle. Kirjeen sisältö luvuittain on: * Alkutervehdys * Efesoksen kristittyjen rakkaus (luvut 1–2) * Piispan totteleminen ja ykseyden vaaliminen (2–6) * Varoitus eksymisestä (7–9) * Maltillinen suhtautuminen painostukseen sekä Ignatioksen vankeus (10–13) * Sanat ja teot (14–17) * Jumalan salaisuudet (18–19) * Lupaus uudesta kirjeestä, loppukehotukset ja tervehdykset (20–21) == Lähteet == == Kirjallisuutta == === Suomennokset === * Ignatioksen kirje efesolaisille. Teoksessa * Ignatioksen kirje Efesoksen kristityille. Suomentanut Niko Huttunen. Teoksessa === Muita käännöksiä ja tekstilaitoksia === * Letters of Ignatius. Teoksessa == Aiheesta muualla == === Teksti === * . Christian Classics Etheral Library. * Ignatius to the Ephesians. Käännös Roberts-Donaldson. Early Christian Writings. * Ignatius to the Ephesians. Käännös Lightfoot & Harmer, 1891 . Early Christian Writings. * The Epistle of Ignatius to the Ephesians. New Advent. === Muuta === * Ignatius of Antioch. Early Christian Writings. Luokka:Apostolisten isien kirjeet Luokka:Efesos
Marc Lauenstein

Marc Lauenstein (s. 15. syyskuuta 1980) on sveitsiläinen kaksinkertainen suunnistuksen pitkän matkan MM-hopeamitalisti. Hän edustaa suomalaista Vehkalahden Veikot -nimistä suunnistusseuraa ja kotimaassaan CO Chenauta. Nuorten sarjoissa kilpaillessaan Lauenstein harrasti aktiivisesti hiihtosuunnistusta voittaen myös nuorten maailmanmestaruuden viestissä vuonna 2000. Aikuisten sarjaan siirtyessään hän vaihtoi kuitenkin kesäsuunnistukseen. Hänen arvokisadebyyttinsä on vuodelta 2002 Unkarin EM-kisoista. Jo kolme vuotta myöhemmin Japanin MM-kisoissa 2005 hän juhli MM-hopeaa pitkällä matkalla häviten kultaa voittaneelle venäläiselle Andrei Hramoville kaksi minuuttia. Kisat kruunasi vielä viestipronssi, jossa Lauenstein juoksi toisen osuuden. Vuotta myöhemmin hän voitti jälleen hopeaa mielimatkallaan häviten Jani Lakaselle minuutin. Launsteinin muita saavutuksia ovat Jukolan viestin kolmas sija vuosina 2005, 2007 ja 2008 Vehkalahden Veikkojen joukkueessa sekä maailmancupin kokonaiskilpailun kahdeksas sija vuonna 2005. Sveitsiläisen uraa ovat viime vuosina varjostaneet lukuisat loukkaantumiset ja vastoinkäymiset. Esimerkiksi vuoden 2007 Ukrainan MM-kisoissa Lauenstein sairastui juuri ennen pitkän matkan finaalia voitettuaan pari päivää aikaisemmin oman karsintaeränsä. Loukkaantumiset vaivasivat häntä varsinkin valmistautumisessa kauden 2008 arvokisoihin. ==Saavutukset== ===MM-kilpailut=== *2003 21. pitkällä matkalla ja neljäs viestissä *2004 20. pitkällä matkalla *2005 15. sprintissä, hopeaa pitkällä matkalla ja pronssia viestissä *2006 hopeaa pitkällä matkalla ja neljäs viestissä *2008 14. sija pitkällä matkalla ===EM- kilpailut=== *2002 21. sprintissä ja 11. keskimatkalla *2004 30. sprintissä ja 32. pitkällä matkalla *2008 27. keskimatkalla ===Maailmancup=== *2002 59. kokonaispisteissä *2004 19. kokonaispisteissä *2005 8. kokonaispisteissä *2006 54. kokonaispisteissä *2007 17. kokonaispisteissä *2008 14. kokonaispisteissä ==Lähteet== *Marc Lauensteinin profiili World of O Runners -sivustolla Luokka:Sveitsiläiset suunnistajat Luokka:Vuonna 1980 syntyneet Luokka:Elävät henkilöt
Filippos Agathokleen poika

Filippos Agathokleen poika oli makedonialainen sotilas Aleksanteri Suuren aikana. Lysimakhos oli hänen veljensä. Filippos kuului ilmeisesti makedonialaisen jalkaväen valiojoukon hypaspistien kuninkaalliseen osastoon eli agemaan. Quintus Curtius Rufus Curtius 2.8.35-40 kertoo Kun Aleksanteri oli sotaretkellä Sogdianassa seurasi Filippos Aleksanterin mukana juosten, vaikka kuningas ratsasti. Lysimakhos tarjosi veljelleen hevosta, mutta tämä kieltäytyi. Seuranneessa taistelussa Filippos taisteli Aleksanterin rinnalla, mutta pyörtyi taistelun aikana ja kuoli Aleksanterin käsiin. == Lähteet == * ===Viitteet=== Luokka:Antiikin kreikkalaiset sotilaat
Kelho

Kelho on kylä Lempäälän kunnassa. Se sijaitsee Valkeakoskentien varrella, noin seitsemän kilometrin päässä Lempäälän kuntakeskuksesta, noin 12 kilometrin päässä Valkeakoskelta ja noin 30 kilometrin päässä Tampereelta. Kelhossa on noin 270 asukasta.http://www.lempaala.fi/kuntainfo/lempaalan-kylat/kelho/ Alueella sijaitsevat Sotavallan, Innilän ja Kelhon kartanot. == Kelhon koulu == Kelhon koulussa on esiopetuksessa ja 1–6-luokilla yli 70 oppilasta (oppilasmäärä 2008).http://www.lempaala.fi/elinkeinotoimi/maaseutu- ja_kylaasiat/kylaasiat/kelho/ Luokkajaot muodostetaan vuosittain kulloisenkin tarpeen mukaan. Tällä hetkellä luokat ovat 0–1, 2–3 ja 4–6. Koulussa on kolme opettajaa sekä kiertävä erityisopettaja. Koululta noin kahden kilometrin päässä sijaitseva huoltoasema Pirkanhovi on eräänlainen maamerkki, sillä se sijaitsee keskellä koulupiiriä http://web.archive.org/web/20071010171957/http://www.lempaala.fi/@Bin/1581177/Oppilaaksiottoalueet+01082007.pdf. Kelhon koulupiirin alueeseen kuuluvat Innilä, Sotavalta, Kelho, Sorrinmäki ja Lippo. Koulu on kyläläisille tärkeä paitsi kylän elinvoimaisuuden säilyttämiseksi, myös keskuspaikkana kokoontumisille ja erilaisten tapahtumien järjestämiselle. == Lähteet == ==Aiheesta muualla== * Kelhon kartta Luokka:Lempäälän kylät
Walter Krupinski

Walter Krupinski (11. marraskuuta 1920 - 7\. lokakuuta 2000) oli saksalainen lentäjä-ässä toisessa maailmansodassa. Krupinski syntyi Domnaussa Itä- Preussissa. Hän kasvoi Braunsbergin kaupungissa. Hän liittyi Luftwaffeen vuonna 1939. Hänen veljensä Paul taas liittyi laivastoon ja sai surmansa Norjan rannikolla 11. marraskuuta 1944. Krupinski osallistui taisteluun Britanniasta ja lensi itärintamalla Jagdgeschwader 52:ssa. Hän saavutti 197 ilmavoittoa 1 100 taistelutehtävässä pudotussuhteen ollessa 5.58Spick 1999, s. 215. Krupinski tunnettiin lempinimellä Graf Punski. Hän antoi Erich Hartmannille lempinimen Bubi-poika.Spick 1999, s. 190 Toisessa maailmansodassa hänen sotilasarvonsa oli kapteeni. Krupinski osallistui myös taisteluihin Normandiassa ja Saksassa ja haavoittui 12. elokuuta 1944. Hänet siirrettiin tämän jälkeen Saksaan. Krupinski ansaitsi palveluksistaan I ja II luokan rautaristit ja ritariristin tammenlehvillä. Sodan jälkeen hän palveli Saksan puolustusministeriössä ja lensi ensimmäistä saksalaista suihkuhävittäjää, joka oli rakennettu toisen maailmansodan jälkeen. Hän toimi Saksan ilmavoimien kenraalina, kunnes joutui eroamaan 8. marraskuuta 1976 Rudel-skandaalin takia. Hän kuoli vuonna 2000 Neuenkirchenissä. == Lähteet == * === Viitteet === Luokka:Saksalaiset lentäjät Luokka:Bundeswehrin kenraalit Luokka:Vuonna 1920 syntyneet Luokka:Vuonna 2000 kuolleet
Günther Lützow

Günther Lützow (4. syyskuuta 1912 Kiel – 24. huhtikuuta 1945 Donauwörth) oli saksalainen lentäjä-ässä toisessa maailmansodassa. Hän meni lentäjäkoulutukseen 7. huhtikuuta 1931. Hän otti osaa Espanjan sisällissotaan, jossa saavutti viisi ilmavoittoa. Toisessa maailmansodassa Lützow otti osaa taisteluun Britanniasta ja Ranskasta sekä operaatio Barbarossaan. Länsirintamalla Lützow saavutti 20 ilmavoittoa ja itärintamalla 85. Lützow ansaitsi kultaisen Espanjan ristin ja rautaristin ritariristin palveluksistaan. Lützowin pudotussuhde oli 2.78.Spick 1999, 229 Lützow katosi taistelussa Donauwörthin lähettyvillä 24. huhtikuuta 1945, eikä hänen ruumistaan löytynyt. == Lähteet == * ===Viitteet=== Luokka:Saksalaiset lentäjät Luokka:Espanjan sisällissodan sotilaat Luokka:Vuonna 1912 syntyneet Luokka:Vuonna 1945 kuolleet
Reisi

Reisi on alaraajan osa lonkkanivelen ja polvinivelen välillä. Sen tukirankana on reisiluu. Reiden lihakset ovat järjestyneet anterioriseen, mediaaliseen ja posterioriseen lihasaitioon. == Lihakset == Anteriorisessa lihasaitiossa ovat räätälinlihas (musculus sartorius), nelipäisen reisilihaksen (m. quadriceps femoris) muodostavat neljä lihasta sekä lannesuoliluulihaksen (m. iliopsoas) muodostavat kaksi–kolme lihasta. Anteriorisen lihasaition lihakset ovat lonkan koukistajia tai polven ojentajia. Mediaalisen lihasaition lihaksia ovat reiden pitkä, lyhyt ja iso lähentäjälihas (m. adductor longus, adductor brevis & adductor magnus). Myös hoikkalihas (m. gracilis), harjannelihas (m. pectineus) sekä ulompi peittäjälihas (m. obturatorius externus) ovat mediaalisessa aitiossa. Ensin mainitut lähentäjälihakset nimensä mukaan lähentävät (adduktoivat) reittä lonkkanivelen suhteen. Posteriorisen aition lihaksia ovat kaksipäinen reisilihas (m. biceps femoris), puolijänteinen lihas (m. semitendinosus) sekä puolikalvoinen lihas (m. semimembranosus). Ne ovat muun muassa polven koukistajia ja lonkan ojentajia. == Lähteet == * Luokka:Alaraajat Luokka:Seulonnan keskeiset artikkelit
Koei

Koei on 1978 perustettu japanilainen pelitalo videopelien kehittämiseen ja julkaisemiseen. Vuonna 2009 se fuusioitui japanilaisen Tecmon kanssa muodostaen holdingyhtiön Tecmo Koei Holdings. Yhtiö tunnetaan Suomessa Dynasty Warriors -pelisarjan luojana. Toinen kuuluisa tuoteperhe on historiallinen simulaatiopelisarja joka perustuu historiallisten tositapahtumien lisäksi kiinalaiseen Sanguo yanyi -romaaniin ("Kolmen kuningaskunnan kertomus"). Yhtiö on kehittänyt Nobunaga's Ambition -strategiapelisarjan, jonka ensimmäinen osa on julkaistu vuonna 1983. == Lähteet == == Aiheesta muualla == *Koei Ltd. (Europe) website *Profiili MobyGamesissä
Wolfgang Falck

Wolfgang Falck (19. elokuuta 1910 – 13. maaliskuuta 2007) oli saksalainen lentäjä-ässä toisessa maailmansodassa. Häntä on pidetty Saksan yöhävittäjätoiminnan luojana. == Elämä == Falck syntyi 19. elokuuta 1910 Berliinissä. Hän meni lentäjäkoulutukseen vuonna 1932. Hänen lentäjätovereihinsa koulutuksessa kuuluivat tulevat lentäjä-ässät Hannes Trautloft ja Günther Lützow. Vuonna 1933 Falck siirrettiin upseerikouluun, josta valmistuttuaan hänet ylennettiin luutnantiksi lokakuussa 1934. Vuonna 1936 hänestä tuli lentueenjohtaja ja yliluutnantti. Hän oli Claus von Stauffenbergin hyvä ystävä ja joutui tarkkailuun heinäkuun 20. päivän salaliiton jälkeen. Falck otti osaa toisessa maailmansodassa ensin Puolan offensiiviin ja sitten Tanskan valtaukseen. Falck saavutti Puolassa Bf 110:llä kolme ilmavoittoa lentäessään Rynnäkköhävittäjärykmentti 76:n I lennostossa (I/ZG 76). sivu 33 . Viimeisen seitsemännen ilmavoittonsa hän saavutti Tanskassa. Sen jälkeen kenraali Albert Kesselring komensi hänen yksikkönsä Saksaan muodostamaan yöhävittäjälentueen. Falckista tuli yöhävittäjärykmentti 1:n komentaja kesäkuussa 1940 ja saman vuoden lokakuussa hän ansaitsi ritariristin. Heinäkuussa 1943 hänet ylennettiin everstiksi ja siirrettiin ilmavoimien esikuntaan () Berliiniin, jossa hän vastasi Saksan ilmapuolustuksesta. Seuraavaksi hänet sijoitettiin Jagdfliegerführer Balkaniin Pancevoon kesäkuussa 1944 ja hänestä tuli ilmavoimien koulutuskeskusten johtaja. Maaliskuussa 1945 hän sai komentoonsa hävittäjiä Reininmaalla. Hän antautui yhdysvaltalaisille Baijerissa 3. toukokuuta 1945. Sodan jälkeen Falck työskenteli liikemiehenä, maanviljelijänä ja Britannian armeijan siviiliupseerina. Hän myös työskenteli McDonnell Douglasille Yhdysvalloissa. Eläkevuotensa hän vietti Itävallassa. Hän kuoli vuonna 2007. == Lähteet == * === Viitteet === Luokka:Saksalaiset lentäjät Luokka:Vuonna 1910 syntyneet Luokka:Vuonna 2007 kuolleet
Juan Carlos Moreno

Juan Carlos Moreno Rodríguez (s. 19. huhtikuuta 1975, Barcelona, Espanja) on espanjalainen jalkapalloilija. Hän edustaa tällä hetkellä Espanjan pääsarjassa pelaavaa CD Numanciaa. Hän on pelipaikaltaan hyökkäävä keskikenttäpelaaja. Moreno on FC Barcelonan junioriakatemian kasvatteja. Hän teki ensiesiintymisensä edustusjoukkueessa kaudella 1995-1996. Kauden aikana hän pelasi yhteensä seitsemän ottelua. Seuraavaksi kaudeksi hän palasi Barcelonan juniorijoukkueeseen. Moreno on edustanut urallaan useita joukkueita Espanjan toiseksi korkeimmalla sarjatasolla. Joukkueita ovat olleet Recreativo de Huelva, Lleida, CF Extremadura ja Terrassa FC. Vuonna 2003 Moreno siirtyi CD Numanciaan. Hän on ollut siirtymisensä jälkeen kiistaton avauskokoonpanon pelaaja. Kaudeksi 2008-2009 Numancia palasi kolmen kauden tauon jälkeen takaisin Espanjan pääsarjaan. Moreno teki avausmaalin kauden ensimmäisessä vierasottelussa Real Madridia vastaan. == Aiheesta muualla == *Profiili CD Numancian kotisivustolla Luokka:Espanjalaiset jalkapalloilijat Luokka:Vuonna 1975 syntyneet Luokka:Elävät henkilöt
Sofia Milos

Sofia Milos (s. 27. syyskuuta 1969) on näyttelijä. Hän syntyi Sveitsin Zürichissä italialaiselle isälle ja kreikkalaiselle äidille. Hänet tunnetaan muun muassa Yelina Salasin roolista televisiosarjassa CSI: Miami. Hän on skientologi.TV actress to discuss scientology Scientology Celebrity Centre's 36th Anniversary Gala Hän osaa kuutta kieltä: italiaa, saksaa, englantia, ranskaa, kreikkaa ja espanjaa. Milos on menestynyt myös mallina ja harrastaa muun muassa maalaustaidetta. Hän esitti ensimmäisen roolinsa vuonna 1992. == Lähteet == == Aiheesta muualla == * * Viralliset sivut , Luokka:Italialaiset näyttelijät Luokka:Vuonna 1969 syntyneet Luokka:Elävät henkilöt
Drew Hankinson

Andrew William Hankinson (s. 22. joulukuuta 1983)Doc Gallows Wrestlingdata- sivustolla Viitattu 19.7.2024 on yhdysvaltalainen showpainija, joka paini World Wrestling Entertainmentissä. Hänet tunnetaan paremmin nimellä Luke Gallows.Luke Gallows WWE-sivustollaViitattu 19.7.2024 Hän oli CM Punkin Tag Team-pari. Gallows tunnettiin aiemmin nimellä Festus sekä Imposter Kanena ja Freakin' Deaconina. WWE erotti hänet marraskuussa 2010. Hankinson palasi WWE:hen vuonna 2022 ja painii tällä hetkellä The O.C. nimisessä ryhmässä.10/10 WWE Raw results: Powell’s live review of Bobby Lashley vs. Seth Rollins for the U.S. Title, Johnny Gargano vs. Austin Theory, The Bloodline appear, DX’s 25th Anniversary celebrationViitattu 19.7.2024 == Tietoja == *Pituus: 201 cm *Paino: 132 kg *Lopetusliike: Gallows Pole ==Lähteet== == Aiheesta muualla == * WWE Profiili Luokka:Yhdysvaltalaiset showpainijat Luokka:Vuonna 1983 syntyneet Luokka:Elävät henkilöt
Hannes Trautloft

Johannes ”Hannes” Trautloft (3. maaliskuuta 1912 − 11. tammikuuta 1995) oli saksalainen lentäjä-ässä toisessa maailmansodassa. Hän lensi 560 taistelutehtävää ja saavutti 58 ilmavoittoa. Hän lensi Luftwaffen hävittäjälentorykmentti JG 54:ssä. Trautloft syntyi Großobringenissa.Weal 2001, s. 28 Hän meni ensin siviililentäjäkoulutukseen ja liittyi Reichswehriin vuonna 1932. Hänen opiskelutovereitaan olivat lentäjä-ässät Wolfgang Falck ja Günther Lützow. Ennen natsien valtaannousua Trautloft opiskeli lentämistä Neuvostoliitossa ja otti myöhemmin osaa Espanjan sisällissotaan. Toisessa maailmansodassa Trautloft otti osaa Puolan offensiiviin ja yleni kapteeniksi. Ranskan ja Britannian ilmataisteluissa hän saavutti kymmenen ilmavoittoa. Hänestä tuli JG 54:n päällikkö 25. elokuuta 1940. Eräs hänen ensimmäisiä tekojaan päällikön asemassa oli yhteisen tunnuksen, vihreän sydämen, nimeäminen yksikölle. 25\. elokuuta 1941 hänet ylennettiin majuriksi. JG 54:n mukana Trautloft lensi Englannin kanaalin yllä yli 120 taistelutehtävää. Hän otti osaa operaatio Barbarossaan, jossa hänen voittonsa nousivat 58:aan. Hän ansaitsi palveluksistaan ritariristin. Loppuvuodesta 1944 toimiessaan ilmavoimien tarkastajana Trautloft pelasti teloitukselta 166 liittoutuneiden lentäjää järjestämällä arvovallallaan näiden siirron SS:n hallinnoimalta Buchenwaldin keskitysleiriltä parempiin oloihin tavalliselle Luftwaffen sotavankileirille. Tammikuussa 1945 Trautloft osallistui Luftwaffen komentajana toimineen valtakunnanmarsalkka Hermann Göringin syrjäyttämistä vaatineeseen harvinaislaatuiseen kapinaan ja siirrettiin rangaistuksena alempiin tehtäviin kouluttajaksi Strasbourgiin, jossa hänen sotansa päättyi arvoltaan everstinä. Toisen maailmansodan jälkeen hän liittyi Bundeswehrin palvelukseen vuonna 1957, yleten ensin prikaatinkenraaliksi ja sitten kenraaliluutnantiksi. Hän kuoli vuonna 1995 Bad Wiesseessä. == Lähteet == * * === Viitteet === Luokka:Saksalaiset lentäjät Luokka:Bundeswehrin kenraalit Luokka:Espanjan sisällissodan sotilaat Luokka:Vuonna 1912 syntyneet Luokka:Vuonna 1995 kuolleet
Sofia Arvidsson

Lena Sofia Alexandra Arvidsson (s. 16. helmikuuta 1984 Halmstad) on ruotsalainen tennispelaaja. Hän aloitti lajin kahdeksanvuotiaana ja on ollut ammattilaisena vuodesta 1999 lähtien. Hän on yltänyt maailmanlistalla korkeimmillaan kaksinpelaajana 29. ja nelinpelaajana 67. sijalle. Hän on pelannut Ruotsin Fed Cup -joukkueessa ja kilpaillut myös Pekingin olympialaisissa 2008. == Lähteet == * === Viitteet === Luokka:Ruotsalaiset tennispelaajat Luokka:Vuonna 1984 syntyneet Luokka:Elävät henkilöt
Sveitsin 1. Liga

SRL on Sveitsin jääkiekon kolmanneksi korkein sarjataso National Leaguen ja Swiss Leaguen jälkeen. Sarjan nimi kaudella 2017-2018 on sponsorin mukaan nimetty MySports League. Liigassa pelaa 12 joukkuetta. ==Joukkueet kaudella 2022-2023== Joukkue Kaupunki Kotihalli Kapasiteetti EHC Arosa Arosa Obersee Stadion 6 000 EHC Bülach Bülach Sportzentrum Hirslen 1 500 EHC Chur Chur Thomas Domenig Stadion 6 500 EHC Dübendorf Dübendorf Im Chreis 4 100 EHC Frauenfeld Frauenfeld Kunsteisbahn Frauenfeld 1 925 EHC Seewen Seewen Stadion Zingel 1 300 EHC Thun Thun Grabengut 4 000 HC Düdingen Düdingen Eisbahn Sense- See HC Franches-Montagnes Saignelégier Patinoire Saignelégier 1 200 HCV Martigny Martigny Patinoire du Forum d'Octodure 3 500 Hockey Huttwil Huttwil Campus Perspektiven Huttwil 3 500 SC Lyss Lyss Seelandhalle 2 500 ==Katso myös== *Nationalliga A - Sveitsin korkein sarjataso *Nationalliga B - Sveitsin toiseksi korkein sarjataso Luokka:Sveitsin jääkiekkosarjat
J20 Nationell

J20 Nationell (vuoteen 2020 asti J20 SuperElit) on ruotsalainen junioreiden jääkiekkosarja. Se on Ruotsin korkein sarjataso juniorijääkiekossa. Liigaan osallistuu 20 joukkuetta jotka on lajiteltu kahteen ryhmään. Norra ja Södra. J20 Superelitin voittaja saa palkinnoksi Anton Cupin. == Joukkueet 2019-2020 == {| class="wikitable" Norra Joukkue Kaupunki Kotihalli AIK Tukholma Ritorps Ishall Brynäs IF Gävle Monitor ERP Arena Djurgårdens IF Tukholma Husby Ishall Johanneshov Leksands IF Leksand Ejendals Arena Luleå HF Luulaja Coop Norrbotten Arena MODO Hockey Örnsköldsvik Fjällräven Center Mora IK Mora FM Mattsson Arena Skellefteå AIK Skellefteå Skellefteå Kraft Arena Timrå IK Timrå E.ON Arena VIK Västerås HK Västerås ABB Arena Nord == Katso myös == * Elitserien (jääkiekko) == Aiheesta muualla == * Official statistics Luokka:Ruotsin jääkiekkosarjat
Surupuku (kappale)

__NOTOC__ Surupuku (ra064) on Timo Rautiainen & Trio Niskalaukauksen kappale ja ensimmäinen single vuonna 2002 ilmestyneeltä Rajaportti-albumilta. Kappale päätyi Radiomafian valtakunnalliseen voimasoittoon ja single nousi suoraan Suomen virallisen listan ykköseksi. Timo Rautiainen & Trio Niskalaukaus sai Surupuvulla vuoden 2002 Emma-gaalassa Emma-patsaan kategoriasta "Vuoden biisi". Surupukua voidaankin pitää yhtyeen "läpimurtosinglenä", jolla Timo Rautiainen & Trio Niskalaukaus nousi lopullisesti suuren yleisön tietoisuuteen. Kappaleen on säveltänyt Timo Rautiainen, sanoittanut Jarkko Martikainen ja sovittanut Timo Rautiainen & Trio Niskalaukaus yhdessä Jarkko Martikaisen kanssa. Singlen bonusraitana on Niskalaukauksen versio alun perin Vesa-Matti Loirin esittämästä, Eino Leinon runoon perustuvasta kappaleesta ”Tulkaa kotiin”. == Kappaleet == # # == Kokoonpano == * Timo Rautiainen – laulu, kitara * Jarkko Petosalmi – kitara * Seppo Pohjolainen – rummut, taustalaulu * Nils Ursin – basso, kosketinsoittimet \+ * Tuomo Valtonen – äänittäjä == Lähteet == == Aiheesta muualla == * Surupuku discogs.com -sivustolla Luokka:Vuoden 2002 kappaleet Luokka:Timo Rautiainen & Trio Niskalaukauksen kappaleet
Eemeli Parras

Eemeli Parras, oikea nimi Johan Emil Partainen, myöhemmin Partanen (18. helmikuuta 1884 Helsinki – 23. tammikuuta 1939 Kotlas) oli suomalaissyntyinen Yhdysvalloissa ja myöhemmin Neuvostoliitossa asunut toimittaja ja kirjailija. == Elämä == Parraksen ajurina toiminut isä kuoli hänen ollessaan 2-vuotias. Parras kävi kansakoulun Mäntsälässä ja teki sitten erilaisia sekatöitä kunnes tuli 1901 Helsinkiin viilarin oppiin. Työnsaanti oli kuitenkin vaikeaa ja vuonna 1902 Parras lähti siirtolaiseksi Pohjois-Amerikkaan. Hän oli mukana kirjailija Matti Kurikan Sointula-hankkeessa Kanadassa mutta sen romahdettua Parras joutui hankkimaan elantonsa kuparikaivoksen työmiehenä. Parras palasi 1907 Suomeen ja toimi jonkin aikaa muun muassa Lahdessa ilmestyneen Raivaaja- lehden toimittajana. Hän palasi kuitenkin Yhdysvaltoihin 1910. Parras toimi nyt työväenjärjestöjen luennoitsijana, oli toimittajana useissa amerikansuomalaisissa työväenlehdissä (Työmies, Raivaaja) ja osallistui ammattiyhdistys- ja puoluetoimintaan. Hän julkaisi näihin aikoihin myös ensimmäisen runokokoelmansa Pohjalta. Ensimmäisen maailmansodan vuosina Parras joutui viranomaisten pidättämäksi sodanvastaisen toimintansa vuoksi. Hän johti myös 1914–1915 käytyä kaivosmiesten lakkoa. Vuonna 1919 Parras liittyi vastaperustettuun Amerikan kommunistiseen puolueeseen. Hän jatkoi toimittajantyötä Astoriassa Oregonissa ilmestyneessä Toveri-lehdessä ja toimi puolueen agitaattorina. Vuonna 1932 Parras karkotettiin Yhdysvalloista poliittisen toimintansa takia ja hän muutti Neuvostoliittoon asettuen asumaan Petroskoihin. Parras työskenteli kustannusliike Kirjassa kaunokirjallisuuden toimittajana ja hän pääsi 1934 Neuvostoliiton kirjailijaliiton jäseneksi. Parras toimi aktiivisesti Karjalan kirjailijaliiton yhteydessä toimineessa Suomen Kommunistisen Puolueen tukiryhmässä. Parras joutui Stalinin puhdistusten uhriksi ja kuoli pakkotyöleirillä Arkangelin alueella vuonna 1939. == Yksityiselämä == Parraksen puoliso oli näyttelijä Anna Talma, jonka kanssa hän avioitui vuonna 1910. == Teoksia == * Villit vuoret, näytelmä. * Jymyvaaralaiset, romaani. * Jättiläisvaltimo sykkii, näytelmä. * Maura, karjalaisaiheinen romaani. 1937 (vain katkelma siitä julkaistiin) == Lähteet == * * Urho Ruhanen: Eemeli Parras - piirteitä kirjailijakuvaan. Punalippu 7/1978 (Archive.org) === Viitteet === Luokka:Suomalaiset toimittajat Luokka:Venäjän suomenkieliset kirjailijat Luokka:Suomalaiset kommunistit Luokka:Suomen Sosialidemokraattisen Puolueen jäsenet Luokka:Amerikansuomalaiset henkilöt Luokka:Neuvostoliitonsuomalaiset henkilöt Luokka:Stalinin vainoissa kuolleet Luokka:Vuonna 1884 syntyneet Luokka:Vuonna 1939 kuolleet
Mikko Kärkkäinen

Mikko Kärkkäinen (s. 1980) on suomalainen mailapelaaja. Hän on voittanut viisi kertaa racketlonin maailmanmestaruuden. Kärkkäinen ryhtyi pelaamaan tennistä 8-vuotiaana ja pöytätennistä 10-vuotiaana. Sulkapallo tuli hänen ohjelmaansa 1999 ja squash pari vuotta myöhemmin. Racketloniin hän siirtyi tennisvalmentajansa Ari Suikkasen neuvosta; tämä oli mailapelien neliottelun pioneereja Suomessa ja voitti kahdesti SM-kultaa. Suomalaiselle Mikko Kärkkäinen on hävinnyt racketlonissa viimeksi 2001. Tuoreimman maailmanmestaruutensa hän saavutti joulukuussa 2008 Rotterdamissa, jossa hän voitti ruotsalaisen Magnus Eliassonin. Koulutukseltaan Kärkkäinen on diplomi- insinööri. == Lähteet == Luokka:Suomalaiset urheilijat Luokka:Suomalaiset insinöörit Luokka:Vuonna 1980 syntyneet Luokka:Elävät henkilöt
Purokerttuli

Purokerttuli (Parkesia motacilla) on Yhdysvalloissa tavattava kerttuleiden heimoon kuuluva varpuslintu. == Tuntomerkit == Kooltaan purokerttuli on noin 14 cm pitkä. Ulkonäöltään laji on rastasmainen. Purokerttulin selkä on väriltään ruskea, vatsa valkoinen ruskein pystyviiruin. Päässä on valkoinen silmäkulmajuova. Purokerttulin nokka on tumma ja ohut. Koivet ovat väriltään vaaleanpunaiset. Sukupuolet eivät eroa toisistaan ulkonäön perusteella. Nuoret yksilöt muistuttavat aikuisia lintuja, mutta eroavat tietyiltä höyhenpuvun yksityiskohdiltaan. Purokerttuli muistuttaa rantakerttulia (Seiurus noveboracensis), mutta on tätä suurikokoisempi ja vatsastaan ja sivuiltaan valkeampi. Maassa kävellessään lintu keikuttaa jatkuvasti pyrstöään. == Elinympäristö == Lajia tavataan pesimäaikoina Minnesotan, Mainen, Texasin ja Floridan osavaltioissa. Talveksi laji muuttaa Meksikoon, Etelä-Amerikan pohjoisosiin ja Karibialle. Purokerttulit elävät pääasiassa lehtimetsissä nopeasti virtaavien sorapohjaisten purojen lähettyvillä. Harvemmin lajia tavataan sypressejä kasvavilla suomailla. Talvehtimisalueilla lajia voidaan tavata myös puutarhoissa, jos lähistöllä on vettä. Purokerttulipopulaation kanta on vakaa, mutta huomattavasti pienempi kuin aikaisemmin. Tämä johtuu pääasiassa elinympäristön vähenemisestä. == Elintavat == Koiraspurokerttulit aloittavat laulunsa varhain saapuessaan pesimispaikoille. Kamppailut reviireistä ja parhaista lisääntymispaikoista voivat olla rajujakin. Pesän rakentaminen aloitetaan lehtien puhkeamisen aikaan. Suosittuja pesäpaikkoja ovat kaatuneiden puiden kolot ja halkeamat. Pesä sijaitsee usein purojen läheisyydessä. Pesä rakennetaan mudasta, lehdistä ja kasvinosista. Naaras munii yleensä noin viisi munaa, jotka ovat kermanvalkeita punaruskein pilkuin. Ravintonaan laji käyttää pääasiassa hyönteisiä, joita se pyydystää niin vedestä kuin ilmastakin. Lisäksi laji voi syödä nilviäisiä ja pieniä kaloja. == Lähteet == Luokka:Rantakerttulit
Allomorfi

Allomorfilla tarkoitetaan kielitieteessä saman morfeemin muunnelmia. Esimerkiksi suomen kielessä sisäsijamuoto inessiivillä on kaksi allomorfia, jotka ovat täydennysjakaumassa. Takavokaaliset sanat saavat päätteen -ssa ja etuvokaaliset päätteen -ssä. Luokka:Muoto-oppi
Williams FW31

Williams FW31 on Formula 1 -auto, jota Williams -talli käytti kaudella 2009. Auto julkistettiin 19. tammikuuta 2009.http://www.mtv3.fi/urheilu/f1/uutiset.shtml/arkistot/f1/2009/01/781894 Väritykseltään auto oli tummansininen ja elektroniikkayhtiö Philips toimi pääsponsorina. FW31-autossa oli edeltäjäänsä, FW30:een verrattuna kapeampi takasiipi ja leveämpi etusiipi. Autossa käytettiin lisäksi sliksi-renkaita eli sileitä renkaita. Nämä muutokset johtuivat lähinnä FIA:n sääntömuutoksista. Autolla kilpailivat Nico Rosberg ja Kazuki Nakajima. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 Pisteet Sijoitus Williams Toyota AUS MAL CHN BHR ESP MON TUR GBR GER HUN EUR BEL ITA SIN JPN BRA ABU 34,5 7. Nico Rosberg 6 8 15 9 8 6 5 5 4 4 5 8 16 11 5 Kesk. 9 Kazuki Nakajima Kesk. 12 Kesk. Kesk. 13 15† 12 11 12 9 18† 13 10 9 15 Kesk. 13 == Saavutukset == Nopeimmat kierrokset Nro Kilpailu Kuljettaja Aika Kierros 1 Australian GP 2009 Nico Rosberg 1.27,706 48 == Lähteet == == Aiheesta muualla == Luokka:Formula 1 -kausi 2009 Luokka:Williamsin Formula 1 -autot
Täydennysjakauma

Täydennysjakaumalla eli komplementaarisella distribuutiolla tarkoitetaan kielitieteessä sitä, että morfeemin muunnelmat eli allomorfit ovat ainoat mahdolliset kyseisessä tilanteessa. Esimerkiksi ablatiivissa allomorfit ovat täydennysjakaumassa, koska takavokaaliin loppuvat sanat saavat päätteen -lta ja etuvokaaleihin loppuvat päätteen -ltä. Ne ovat siis ainoat mahdolliset allomorfit. == Lähteet == * Luokka:Fonologia ru:Дистрибуция#Типы дистрибуции
Hämeenkyrön Urheiluautoilijat

Häm-UA (Hämeenkyrön urheiluautoilijat) on suomalainen autourheiluseura Hämeenkyröstä. HämUA:n erityistoimintaa ovat ralli, rallicross ja jokamiesluokka. Tunnetuimpia seuran kannattajia ovat mm. Jari Lamminsivu ja Aki Karttunen. Häm-UA:lla on myös nuorisotiimi, jonka toimintana on pääasiassa karting. ==Aiheesta muualla== *Hämeenkyrön Urheiluautoilijoiden kotisivut Luokka:Suomalaiset moottoriurheiluseurat Luokka:Autourheilu Luokka:Hämeenkyrön urheilu
Tony Thompson (nyrkkeilijä)

Tony Thompson (s. 18. lokakuuta 1971 Washington)Tony Thompson FIGHTER DETAILSViitattu 14.4.2024 on yhdysvaltalainen raskaansarjan nyrkkeilijä. Thompson debytoi vuonna 2000 otellen viidesti. Thompson voitti otteluista neljä mutta hävisi viidennessä itseään hieman kokeneemmalle Eric Kirklandille tuomariäänin nelieräisessä kamppailussa. Tappiosta toivuttuaan Thompson jatkoi uraansa. Vastustajien taso koheni hitaasti ja vuonna 2006 sitkeä työ palkittiin tasokkaammilla otteluilla. Vuonna 2006 Thompson voitti kaikin tuomariäänin Dominick Guinnin täydet erät kestäneessä kamppailussa. Vuonna 2007 Thompson voitti kaikin tuomariäänin Timor Ibragimovin ja tyrmäsi WBO- liiton haastajaottelussa Luan Krasniqin. Tämän jälkeen Thompson raivasi tieltään heikon Cliff Couserin pitäen tämän jälkeen lähes vuoden ottelutauon. Vuonna 2008 Thompson pääsi WBO-liiton titteliotteluun ukrainalaista Volodymyr Klytškoa vastaan. Thompson hallitsi ottelun alkua ja sai kokoisensa Klytškon ajoittain pahoihin vaikeuksiin mutta romahti henkisesti ottelun edetessä pidemmälle ja tuli tyrmätyksi näyttävästi 11. erässä. ==Lähteet== == Aiheesta muualla == *boxrec.com Luokka:Yhdysvaltalaiset nyrkkeilijät Luokka:Vuonna 1971 syntyneet Luokka:Elävät henkilöt